
	Eesti Puuetega Inimeste Koda
	1. EPIKoda toetab muudatusettepanekut, mille kohaselt saab KOV luua kohad oma piirkonna inimestele ning järjekorrast saab teenusele suunata just nende piirkonna inimesi. Samas leiab EPIKoda, et 30 % nõue ei ole motiveeriv, et võtta ette oma 2 piirkonna elanikele teenuskohtade loomine, teadmises, et kolmandik loodud kohtadest täidetakse teiste piirkondade inimestega. Tuleb meeles pidada, mis on baasprobl eem, mida lahendame ehk teenuskohad peavad asuma seal, kus teenust vajavad inimesed, nende lähedased, nende kogukonnad, nende võrgustikud ning riik peab olema siinkohal KOV-de suhtes maksimaalselt toetav. Samuti peab riik tagama, et vähemalt nö esmasel teenuskohtade valmimisel suunatakse sinna esmajärjekorras järjekorra alusel selle piirkonna inimesed, ja seda kohtade valmimisel, mitte siis kui järjekord nendeni jõuab.
Ettepanek: Loobuda KOV-de loodud teenuskohtade puhul kohustuslikust määrast, mille ulatuses tuleb teenuskohti võimaldada teiste kohalike omavalitsuste elanikele. KOVde loodud teenuskohad peaksid olema esmajärjekorras nende KOVde elanikele, sest muudatuse eesmärk on motiveerida omavalitsusi looma kodulähedasi teenuskohti oma piirkonna inimeste katmata abivajaduse lahendamiseks. Teiste KOVde elanike suunamine võib jääda võimalikuks KOVi või teenuseosutaja nõusolekul, kuid mitte seadusega ette kirjutatud kohustusena.
2. EPIKoda toetab põhimõtet, et teenuseosutajale hüvitatakse teenuskoha hoidmine olukorras, kus inimene ei pöördu tähtaja jooksul teenuseosutaja poole. Samas ei tohi regulatsioon piirduda üksnes olukorraga, kus inimene tähtaja jooksul teenuseosutaja poole ei pöördu, vaid arvestaks ka teenusele asumise tegelikku ettevalmistust teenuseosutaja poolt. Ettepanek: Täiendada eelnõu § 1 punktiga 33 kavandatavat SHS § 79 lõike 2 muudatust nii, et kohe pärast inimese „jah”-otsust hakkab jooksma ka nn teenuseaeg ning teenuskohta rahastatakse, kasvõi osaliselt. See võimaldab teenuseosutajal teha etteavalmistusi inimese teenusele saabumiseks tasustatult.
3. Eelnõu § 1 punktiga 37 muudetakse SHS § 82 lõiget 3 ja lõike 4 punkti 2 selliselt, et erihoolekandeteenuse osutamise lõpetamise otsuse jõustumisega seotud tähtaega lühendatakse seniselt kuuelt kuult neljale kuule. EPIKoda ei toeta muudatusettepanekut, kuna näeme, et muudatus võib teenusesaajale mõjuda negatiivselt, sh ei pruugi olla 3 kuuga võimalik nt üldhooldusteenusel kohta leida, sest teenuskohtade puudus on käesolevalt arvestatav, sh eelistatakse üldhooldusteenusel teenusesaajaid, kellel ei ole psüühikahäiret. 
EPIKoja kompromissettepanek: Tähtaja lühendamist mitte kolmele, vaid viiele kuule. Selline lahendus võimaldaks arvestada vajadusega protsessi mõistlikult kiirendada, kuid vähendaks samal ajal riski, et inimene peab teenuselt lahkuma enne sobiva alternatiivse toevõimaluse leidmist
4. Eelnõu § 1 punktidega 29 ja 30 täiendatakse SHS § 76 lõiget 1 ja § 76 lõikes 2 olevat volitusnormi. SHS § 76 lõike 1 kohaselt võetakse edaspidi isiku järjekorda panekul arvesse ka isiku abivajaduse kiireloomulisust. SHS § 76 lõikes 2 sätestatud ministri määruse volitusnormi täiendatakse ja ministrile antakse volitus kehtestada määrusega erihoolekandeteenuse järjekorra pidamise kord ja nõuded, abivajaduse kiireloomulisuse hindamise alused ning isiku abivajaduse kiireloomulisuse arvestamise tingimused. EPIKoda toetab põhimõtet, et erihoolekandeteenuse järjekorras arvestatakse edaspidi inimese abivajaduse kiireloomulisust. Vajaduspõhine järjekord on õiglasem kui üksnes ajaline järjekord ning võib aidata kiiremini teenusele inimesi, kelle tervis, turvalisus või toimetulek on teenuse puudumisel ohus. EPIKoda peab oluliseks täpsustada, et abivajaduse kiireloomulisuse arvestamine mõjutab teenusele suunamise prioriteetsust, kuid ei tohi olla aluseks inimese järjekorrast väljaarvamiseks või aluseks teda mitte järjekorda võtta ega tema teenusele pääsemise määramata ajaks edasi lükkamiseks. Inimene, kelle vajadus ei ole küll SKA poolt hinnatud ajakriitiliseks (nt on konkreetsel ajahetkel hooldus tagatud pereliikmete poolt või kelle pereliikmetel on küll äärmiselt suur hoolduskoormus, kuid lähedast ei soovita suunata teenusele kodukohast kaugele), vajab siiski erihoolekandeteenust, mistõttu peab talle säilima õigus järjekorda saamiseks ja ning säilitada oma koht järjekorras. Samuti peab olema tagatud kiireloomulisuse regulaarne ümberhindamine, sest inimese olukord võib ooteajal halveneda.
5. Eelnõu § 1 punktiga 32 muudetakse SHS § 77 lõiget 6. Muudatusega täiendatakse SHS § 77 lõiget 6 selliselt, et SKA-l on õigus keelduda erihoolekandeteenuse osutamiseks lepingu sõlmimisest ka juhul, kui SKA on viimase kolme aasta jooksul teenuseosutajaga sõlmitud lepingu ühepoolselt üles öelnud kohustuste rikkumise tõttu. Tegemist on teenusesaajate õiguste kaitse seisukohalt olulise positiivse muudatusega, mistõttu EPIKoda toetab muudatusettepanekut. Erihoolekandeteenust kasutavad inimesed on sageli suure abivajadusega ning sõltuvad teenuseosutaja töö kvaliteedist, turvalisusest ja järjepidevusest. Teenuseosutajate varasema rikkumise arvestamine peab lähtuma eelkõige teenusesaajate heaolu, turvalisuse ja õiguste kaitse eesmärgist
	1. Arvestatud. Eelnõust jäetakse välja senine SHS § 71 lõike 11 punkt 2. Kogukonnas elamise teenuse, päeva- ja nädalahoiuteenuse ning ööpäevaringse erihooldusteenuse puhul rakendatakse sama põhimõtet, mis ülejäänud teenuste puhul (välja arvatud kohtumääruse lausel erihoolekande teenus) – Sotsiaalkindlustusamet ei suuna taotlejat kohaliku omavalitsuse üksuse teenuseosutaja juurde kui taotleja ei ole selle kohaliku omavalitsuse üksuse rahvastikuregistrijärgne elanik. Teenuseosutaja nõusolekul võib suunata ka muu omavalitsuse elanikke teenusele. 




















2. Mittearvestatud. Selgitame, et  regulatsiooni eesmärk on hüvitada teenuseosutajale konkreetne ja ajaliselt piiritletud risk teenusekoha kasutamata jäämisest, mitte laiendada tasustamist teenuse osutamisele eelnevatele tegevustele. Kuigi SHS § 71 täiendamine lõikega 5¹ võimaldab SKA-l edastada teenuseosutajale hindamisandmeid teenusekoha ettevalmistamiseks, ei käsitata seaduse mõttes ettevalmistavaid tegevusi eraldiseisva tasustatava teenusena. Teenuse osutamine algab isiku teenusele asumisest ning sellega seotud ettevalmistused kuuluvad teenuseosutaja tavapärase korraldusvastutuse hulka.  



3. Mittearvestatud. Isiku õigustatus teenusele lõppeb, kuna inimesel puudub vajadus erihoolekandeteenusele ja seejärel on inimesele antud üleminekuaeg, et liikuda erihoolekandeteenuselt välja. Üleminekuaeg liikumiseks teenuselt välja on 4 kuud. Kui isikul ei ole võimalik leida 4 kuu jooksul sobivat eluaset või võimalik liikuda üldhooldusteenusele, siis on isikul võimalus jääda erihoolekandeteenusele, aga tasuda selle eest ise või tasub KOV isiku eest, nt juhul kui KOV-il ei ole võimalik 4 kuuga leida inimesele kohta üldhooldekodus. 







4. Arvestatud. Seletuskirja on täiendatud. Muudatus ei mõjuta isiku õigust erihoolekandeteenusele ega ole aluseks isiku järjekorrast väljaarvamiseks või järjekorda võtmata jätmiseks. Kõik isikud, kelle on õigus erihoolekandeteenust saada, võetakse jätkuvalt järjekorda. Kiireloomulisuse hindamist kasutatakse järjekorras olevatele isikutele teenusekohtade pakkumise prioriteetsuse määramisel. Samuti on eelnõu täiendatud üleminekusättega, mille kohaselt hinnatakse enne 1. jaanuari 2027. a järjekorda võetud isikute teenusevajaduse kiireloomulisust, et tagada kõigi järjekorras olevate isikute võrdne kohtlemine uue süsteemi rakendamisel. Isiku olukorra muutumisel on võimalik teenusevajadust ja selle kiireloomulisust  uuesti hinnata.





















5. Täname positiivse tagasiside eest.

	Eesti Linnade ja Valdade Liit
	1. Eelnõu § 1 punktid 2 ja 7. KOVi ja Sotsiaalkindlustusameti hindamisandmete vastastikune kasutamine on põhjendatud, kuid seaduses ja seletuskirjas tuleb üheselt määrata KOVile nähtavate andmete ulatus. Andmekoosseis peab võimaldama kasutada kõigi hindamisel käsitletud valdkondade asjakohaseid tulemusi, vältides samal ajal psüühikahäire diagnoosi ja majandusliku olukorra andmete põhjendamatut avaldamist. Andmete välistamine peab olema tehniliselt tagatud, mitte sõltuma üksnes kasutaja tähelepanelikkusest. Eestkostemenetluses vajalike terviseandmete kasutamiseks tuleb vajaduse korral sätestada eraldi õiguslik alus, eesmärk ja minimaalne andmekoosseis. Õppeasutuse individuaalse arengu jälgimise andmete küsimine ei tohi kujuneda munitsipaalkoolide tugispetsialistide uueks käsitsi täidetavaks kohustuseks. Teeme ettepaneku, et keskvalitsus loob turvalise, standardse ja võimaluse korral automatiseeritud andmevahetuse ning hindab seletuskirjas selle rakendamise tegelikku töökoormust. 
2. Õigustatuse otsus ja menetlustähtajad. Eelnõus kasutatav mõiste „erihoolekandeteenuse õigustatuse otsus“ vajab selgemat määratlemist. Samuti tuleb arusaadavalt kirjeldada õigustatuse otsuse, suunamisotsuse ja järjekorrateate omavahelist seost, kehtivusaegu ning teenuse jätkamise menetlust. Regulatsioon peab välistama olukorra, kus ühe otsuse lõppemine katkestab teenuse või tekitab KOVile vältimatu ajutise abistamiskohustuse. Teeme ettepaneku lisada seletuskirja praktilised näited menetlusest. 
3. Eelnõu § 1 punkt 12. Selgusetuks jääb, miks on otsustatud sätestada 70/30 jaotus ning millisele analüüsile tugineb selline otsus. 70/30 jaotus ei pruugi olla piisavalt motiveeriv uute teenuskohtade loomiseks. Suure toetusvajadusega inimeste erihoolekandeteenuste (päeva- ja nädalahoiuteenus, kogukonnas elamise teenus, ööpäevaringne erihooldusteenus) rajamine eeldab KOVilt märkimisväärseid investeeringuid. Kui kuni 30% loodud kohtadest kasutavad inimesed, kes ei ole vastava omavalitsuse elanikud, ei pruugi see toetada muudatuse eesmärki. Teeme ettepaneku täiendada mõjuanalüüsi ning uute teenuskohtade loomisel kaotada protsent. Erihoolekandeteenuse kättesaadavuse tagamine jääb riigi ülesandeks ning regulatsioon ei tohi vähendada riigi vastutust. Samal ajal tuleb leida lahendus juhtudeks, kus teenuskoha loonud KOVi elanikul tekib kiireloomuline abivajadus. Lahendus ei tohiks seisneda juba teenusel oleva inimese sunnitud ümberpaigutamises, vaid näiteks kohaliku eelisjärjekorra rakendamises vabanevale kohale, reservvõimekuses või KOVide kokkuleppelises lahenduses. 





4. Eelnõu § 1 punkt 37. Erihoolekandeteenuse lõpetamise tähtaja lühendamine kuuelt kuult neljale võib tuua üldhooldusteenuse rahastamise kohustuse KOVile kuni kaks kuud varem. Seetõttu tuleb säilitada vähemalt kuuekuuline üleminekuperiood ja näha ette riigipoolne hüvitis KOVile varem tekkiva tõendatud kulu katmiseks. Teeme ettepaneku täiendada mõjuanalüüsi, et selgelt oleks näha muudatuse prognoositav KOVide kogukulu. 



5. Omaosaluse arvestus. Omaosaluse puudujääva osa lihtsustatud arvestust põhimõtteliselt toetame, kuid arvutusreegel peab tagama, et inimesele jääb igas kalendrikuus tegelikult vähemalt seaduses ette nähtud osa pensionist ja töövõimetoetusest. Eelkõige tuleb parandada 30-päevasel arvestusel tekkiv võimalik veebruarikuu ebakõla ning lisada seletuskirja kontrollarvutused eri kuude ja sissetulekuliikide kohta. 
6. STARi kasutamine ja rakendamine. Seaduses tuleb sõnaselgelt sätestada KOVi õigus kasutada oma menetlussüsteemi tingimusel, et vajalik andmevahetus STARiga toimub masinloetavalt ja turvalise liidestuse kaudu. Riik peab tagama STARiga tasuta kahepoolse masinliidestuse, andmete ühekordse sisestamise põhimõtte, turvalise andmevahetuse ning andmete päritolu ja muudatuste jälgitavuse. STAR ei tohi muuta oma infosüsteemi kasutavat KOVi sõltuvaks käsitsi topeltsisestusest. Enne jõustumist tuleb KOVidele anda tehniline dokumentatsioon, testimisvõimalus, juhendmaterjalid ja piisav üleminekuaeg
	1. Arvestatud sisuliselt, seletuskirja on täiendatud. KOV-i pooltläbiviidav esmane abivajaduse hindamine ja SKA poolt tehtav erihoolekandeteenuse vajaduse hindamine toimub STAR-is, sama täisealise inimese abi-ja toetsuvajaduse hindamise instrumendi (TAH) alusel.  Vastastikku kasutatavate andmete ulatus on sama ning hõlmab hindamise käigus kogutud abi- ja toetusvajadust kirjeldavaid andmeid. Püühikahäire diagnoosi andmeid ei ole KOV-ile nähtavad. Juurdepääs diagnoosiandmetele on tehniliselt piiratud kasutajarollide ja õigustega ning KOV kasutaja jaoks on nende andmete vaatamine süsteemis välistatud. Hariduse ja õppimise andmed saadakse üldjuhul EHIS-est automaatse andmevahetuse kaudu ning õppeasutuselt küsitakse täiendavaid andmeid vaid põhjendatud üksikjuhtudel. Andmevahetus toimub turvaliselt STAR-i kaudu ning seletuskirja on täiendatud vastavate selgitustega.

  




2. Arvestatud ja seletuskirjas on täiendatud erihoolekandeteenuse õigustatuse otsuse, järjekorrateate ja suunamisotsuse omavahelist seost, kehtivusaegu ning teenuse jätkamise menetlust puudutavas osas. Seletuskirja on lisatud menetluse kirjeldus. Õigustatuse otsuse lõppemine ei too automaatselt kaasa teenuse katkemist, kuna teenusevajaduse korduv hindamine algatatakse enne otsuse kehtivuse lõppemist ning isiku teenuse jätkuv vajadus hinnatakse uuesti.



3. Arvestatud. Eelnõu kohaselt ei väljasta Sotsiaalkindlustusamet kohaliku omavalitsuse üksuse teenuseosutaja juurde suunamisotsust isikule, kes ei ole selle kohaliku omavalitsuse üksuse rahvastikuregistrijärgne elanik, välja arvatud teenuseosutaja nõusolekul. Seletuskirja on täiendatud selgitustega, et muudatuse eesmärk on suurendada kohalike omavalitsuste motivatsiooni erihoolekandeteenuse kohtade loomiseks ning parandada teenuste kodulähedast kättesaadavust. Muudatus ei vähenda riigi vastutust erihoolekandeteenuste korraldamise, rahastamise ega kättesaadavuse tagamise eest.
Eelnõust jäetakse välja senine SHS 71 lõike 11 punkti 2 muudatusest välja. Kogukonnas elamise teenuse, päeva- ja nädalahoiuteenuse ning ööpäevaringse erihooldusteenuse puhul rakendatakse sama põhimõtet, mis ülejäänud teenuste puhul (välja arvatud kohtumääruse lausel erihoolekande teenus) –  Sotsiaalkindlustusamet ei suuna taotlejat kohaliku omavalitsuse üksuse teenuseosutaja juurde kui taotleja ei ole selle kohaliku omavalitsuse üksuse rahvastikuregistrijärgne elanik. Teenuseosutaja nõusolekul võib suunata teenusele ka muu omavalitsuse elanikke. Seletuskirja on täiendatud, et teenuskohtade pakkumine on kohalikele omavalitsustele vabatahtlik ega vähenda riigi vastutust erihoolekandeteenuste korraldamise, rahastamise ja tagamise eest. Sotsiaalkindlustusametil ja kohalikul omavalitsusel on alati võimalik teha koostööd ja leida abivajadusega inimesele parim võimalik lahendus. 

4.Mittearvestatud. Isiku õigustatus teenusele lõppeb, kuna inimesel puudub vajadus erihoolekande teenusele ja seejärel on inimesele antud üleminekuaeg, et liikuda erihoolekandeteenuselt välja. Üleminekuaeg liikumiseks teenuselt välja on 4 kuud. Kui isikul ei ole võimalik leida 4 kuu jooksul sobivat eluaset või võimalik liikuda KOV teenustele, siis on isikul võimalus jääda erihoolekande teenusele, aga tasuda selle eest ise. Riigipoolseks hüvitiseks alust ei ole – tegemist on inimestega, kelle puhul on tuvastatud, et nad ei vasta erihoolekandeteenuse õigustatuse nõuetele või teenus ei vasta enam nende vajadusele. 

5. Mittearvestatud, seletuskirja täiendatud ja selgitatud, et veebruarikuu ebakõla on kaetav teiste kuude arvelt, kus on 31 päeva. Kontrollarvutused olid seletuskirjas juba olemas. Eri sissetulekuliikide kohta ei ole kontrollarvutusi vaja teha, sest küsimus on ainult töövõimetoetuses, mis võetakse arvesse teoreetilises suuruses. Isiku pension ei sõltu päevade arvust kuus.  


6. Mittearvestatud. Eelnõu ei reguleeri kohalike omavalitsuste sisemisi menetlusprotsesse ega kasutatavaid infosüsteeme. Eelnõu eesmärk on luua õiguslik alus erihoolekandeteenuse andmete kandmiseks STAR-i ja andmete kasutamiseks eri asutuste vahel. Seadusest ei tulene kohustust kasutada STAR-i kohaliku omavalitsuse sisemise menetlussüsteemina ega keeldu kasutada kohaliku omavalitsuse enda infosüsteeme. 



	Haridus-ja Teadusministeerium
	Eelnõu § 1 punktidega 6 ja 7 täiendatakse SHS § 70 lõiget 2 punktiga 8 ja sama paragrahvi lõikega 22. Muudatusega antakse Sotsiaalkindlustusametile (SKA) õiguslik alus kasutada erihoolekandeteenuse vajaduse hindamisel hariduse ja õppimise andmeid ning õpilase individuaalse arengu jälgimise andmeid. Seletuskirja kohaselt on isiku abi- ja toetusvajaduse tervikuna hindamisel ka haridusalane teave oluline taustainfo. 
Toetame põhimõtet, et SKA-l oleks erihoolekandeteenuse vajaduse hindamisel võimalik lähtuda ka hariduse ja õppimise andmetest. 
1) Samas tuleb eelnõus ja seletuskirjas selgelt välistada tõlgendus, et hariduse ja õppimise andmeid võib kasutada erihoolekandeteenuse vajaduse hindamata jätmiseks või erihoolekandeteenusele õigustatuse välistamiseks üksnes põhjusel, et isik õpib õpilaskoduga koolis või saab haridusvaldkonna kaudu tuge. Hariduse ja õppimise andmed võivad olla hindamisel abistav teave, kuid üksnes nende põhjal ei saa jätta erihoolekandeteenuse vajadust hindamata ega välistada isiku õigust erihoolekandeteenusele.
2) Seletuskirjas on märgitud, et hariduse ja õppimise andmed on olemas Eesti Hariduse Infosüsteemis (EHIS). Samuti on seletuskirjas selgitatud, et kui EHISes olev info ei ole piisav, küsib SKA andmeid õppeasutuselt ning kooli koormus piirdub üksikute päringute täitmisega. Leiame, et SHS § 70 lõike 2 punktis 8 kasutatud mõiste „hariduse ja õppimise andmed“ on isikuandmete töötlemise ulatuse seisukohast liiga üldine. Seletuskirjas on selgitatud, et haridusalane teave võib aidata hinnata muu hulgas seda, kas isik õpib või on õpingud katkestanud, milline on olnud tema õppimisvõime, toimetulek õpikeskkonnas ning vajadus toe järele. Sellest ei nähtu siiski üheselt, milliseid konkreetseid andmeid saadakse EHISest ja milliste asjaolude kohta küsitakse vajaduse korral täiendavat teavet õppeasutuselt. 
3) Palume seletuskirjas selgelt märkida, et SHS § 70 lõike 2 punktis 8 nimetatud hariduse ja õppimise andmetena käsitatakse EHISest saadavaid üldisi haridustee andmeid. Kehtivas andmevahetuse praktikas on infosüsteemile STAR avatud EHISe X-tee teenuste puhul andmevahetuse ulatus piiritletud üld-, kutse- ja kõrghariduses õppimise, õpingute katkestamise ja lõpetamise andmetega, sealhulgas õppeasutuse, õppe taseme, õppevormi ja õppekava andmetega.
 SHS § 70 lõike 2 punktis 8 nimetatud hariduse ja õppimise andmed ei peaks hõlmama haridusliku toe korraldamisega seotud andmeid, sealhulgas koolivälise nõustamismeeskonna soovituse, õpilase toe vajaduse, õpilasele rakendatud toe, tugiteenuste ega nende tulemuslikkuse kohta käivaid andmeid. Kui SKA vajab erihoolekandeteenuse vajaduse hindamisel täiendavat teavet õpilase toimetuleku või toe vajaduse kohta, tuleb seda käsitada eraldi õppeasutuselt küsitava teabena kavandatud SHS § 70 lõike 22 tähenduses, mitte EHISest saadavate hariduse ja õppimise andmetena. Selline täpsustus toetaks andmete eesmärgipärast ja minimaalsuse põhimõttele vastavat kasutamist.
4) Leiame, et kavandatud SHS § 70 lõike 22 sõnastus on samuti liiga lai ega taga piisavalt, et andmeid kasutatakse üksnes vajalikus mahus ja ulatuses. Õpilase individuaalse arengu jälgimise andmed kantakse õpilase individuaalse arengu jälgimise kaardile. Tegemist on kooli töövahendiga, kuhu koondatakse õpilase toe vajaduse väljaselgitamiseks, toe korraldamiseks ja rakendatud meetmete tulemuslikkuse hindamiseks vajalikud andmed. Kaardile võivad olla kantud näiteks hindamiste ja uuringute tulemused, õpetajate tähelepanekud, tugispetsialistide soovitused, rakendatud tugimeetmed ning hinnang nende tulemuslikkusele. Enamikku õpilase individuaalse arengu jälgimise kaardile kantud andmetest ei kanta EHISesse. Õpilase individuaalse arengu jälgimise kaardile kantud andmeid võib olla kogutud pika aja jooksul, sealhulgas alates põhikooli algusest. Seletuskirja kohaselt on muudatus eriti oluline 16-aastaste ja vanemate teenuse taotlejate puhul, kelle igapäevane toimetulek, käitumine ja toetuse vajadus võivad avalduda koolikeskkonnas. Leiame seetõttu, et kogu individuaalse arengu jälgimise kaardile kantud andmestik ei ole erihoolekandeteenuse vajaduse hindamisel vajalik ega asjakohane.
5) Lisaks tuleb seletuskirjas analüüsida õppeasutuse andmete väljastamise õiguslikku alust IKÜMi tähenduses. Kavandatud SHS § 70 lõige 22 annab SKA-le õiguse andmeid kasutada, kuid sellest ei nähtu üheselt, kas ja millisel alusel on õppeasutusel õigus või kohustus õpilase individuaalse arengu jälgimise kaardile kantud andmeid SKA-le väljastada. Kui õppeasutuselt eeldatakse andmete edastamist SKA päringu alusel, peab normist või seletuskirjast nähtuma, kas andmete väljastamine toimub õppeasutuse juriidilise kohustuse täitmiseks, avalikes huvides oleva ülesande täitmiseks või muul õiguslikul alusel. Kui sätte eesmärk on panna õppeasutusele kohustus andmed SKA-le esitada, tuleb seda normis selgelt väljendada. Kui eesmärk on anda õppeasutusele üksnes õigus andmeid väljastada, tuleb samuti selgitada, millisel õiguslikul alusel ja millises ulatuses võib õppeasutus seda teha. Isikuandmete töötlemiseks peab olema IKÜM artikli 6 kohane õiguslik alus ning eriliiki isikuandmete puhul lisaks IKÜM artikli 9 lõikes 2 sätestatud alus. Eriti oluline on see põhjusel, et õpilase individuaalse arengu jälgimise kaardile kantud andmed võivad sisaldada eriliiki isikuandmeid ning muid õpilase eraelu puutumatust oluliselt riivavaid andmeid.
6) Lõpetuseks soovime märkida, et kuna aktid, mida soovite muuta, puudutavad väga paljusid, sh neid, kelle õigusalased teadmised pole tipptasemel, peavad need olema mõistagi juriidiliselt täpsed, aga ka keeleliselt inimestele arusaadavad. Seejuures arvestama maksimaalselt sellega, et inimene mõistaks, kui talle tekivad õigusaktist õigused või kohustused. Palume kaaluda võrdlemisi umbmäärase mõiste „isik“ asendamist oluliselt selgema sõnaga „inimene“ neis sätetes, kus ei reguleerita juriidiliste isikute õigusseisundit. See muudab õigusnormid inimeste jaoks oluliselt arusaadavamaks ja lähedasemaks, vähendab kantseliiti ja lõppeks mõjutab ka inimeste suhtumist nii seadusandjasse kui riiki tervikuna.

	











1. Arvestatud osaliselt ja seletuskirja on muudatuste juures täiendatud. Täpsustatud on, et hariduse ja õppimise andmeid kasutatakse erihoolekandeteenuse vajaduse hindamisel üksnes täiendava taustainfona inimese abi- ja toetusvajaduse tervikhindamisel. Nende andmete olemasolu, sealhulgas õppimine õpilaskoduga koolis või haridusliku toe saamine, ei asenda erihoolekandeteenuse vajaduse hindamist ega välista isiku õigust erihoolekandeteenusele. Otsus tehakse kõigi hindamisel kogutud andmete ja asjaolude koosmõjus.


2. Mittearvestatud. Seletuskirjas on täpsustatud EHIS-est saadavate andmete koosseisu STAR-is, mida täna x-tee kaudu on võimalik pärida erihoolduseteenuse vajaduse hindamiseks. Eelnõust tulenevalt nimetatud andmete hulga suurendamist ei planeerita. Hariduse ja õppimise andmetena käsitatakse EHIS-est saadavaid üldandmeid (õppimine, katkestamine, õppeasutus, tase, õppekava). STAR-i põhimääruse § 8 lõike 1 punkti 4 kohaselt kantakse lähtuvalt osutatava abi eesmärgist registrisse muu hulgas haridustaseme ja hariduse omandamise andmed. Eeltoodust tulenevalt leiame, et SHS § 70 lg 2 p 8 sõnastus ei ole liiga üldine. 






3. Arvestatud ja seletuskirja täiendatud. Täpsustatud on, et SHS § 70 lõike 2 punktis 8 nimetatud hariduse ja õppimise andmetena käsitatakse EHIS-est saadavaid üldandmeid, sealhulgas õppimise, õpingute katkestamise ja lõpetamise, õppeasutuse, haridustaseme, õppevormi ja õppekava andmeid. Haridusliku toe korraldamisega seotud andmed, sealhulgas koolivälise nõustamismeeskonna soovitused, õpilase toe vajadus, rakendatud tugimeetmed ja nende tulemuslikkus, ei kuulu EHIS-est saadavate andmete hulka. Kui erihoolekandeteenuse vajaduse hindamiseks on vaja täiendavat teavet õpilase toimetuleku või toetuse vajaduse kohta, küsib SKA seda eraldi õppeasutuselt SHS § 70 lõike 2² alusel. Seletuskirjas on vastavalt täpsustatud EHIS-est saadavate andmete ja õppeasutuselt küsitavate andmete eristus. 









4. Arvestatud.  Eelnõu ja seletuskirja on täiendatud. Täpsustatud on, et SHS § 70 lõike 2² alusel ei küsita ega kasutata õpilase individuaalse arengu jälgimise kaardile kantud andmeid tervikuna. SKA küsib õppeasutuselt üksnes neid andmeid, mis on konkreetsel juhul vältimatult vajalikud erihoolekandeteenuse vajaduse hindamiseks. Seletuskirjas on täpsustatud, et andmete küsimine piirdub teabega, mis kirjeldab õpilase toimetulekut, suhtlemist, õppimisvõimet, käitumist ja toetuse vajadust õpikeskkonnas. Andmete kasutamisel lähtutakse minimaalsuse ja eesmärgipärasuse põhimõttest.














5. Arvestatud. Seletuskirja on täiendatud. Eelnõuga sätestatakse SKA õigus andmeid koolidelt küsida ja andmeid töödelda. Sellele vastab koolide kohustus neid andmeid anda. Ei ole tavaks sätestada topelt ühe õigus andmeid saada ja teise õigus andmeid anda. Õppeasutuselt andmete küsimine ja nende töötlemine toimub avaliku ülesande täitmiseks (IKÜM artikkel 6 lõige 1 punkt e) ning sotsiaalhoolekande teenuse vajaduse hindamiseks (IKÜM artikkel 9 lõige 2 punkt h). Kui õppeasutuselt andmeid küsitakse, toimub andmete edastamine seadusest tuleneva ülesande täitmise raames ulatuses, mis on vajalik erihoolekandeteenuse vajaduse hindamiseks ehk õppeasutuse õigus/kohustus andmeid edastada tuleneb vastavast SKA õigusest andmeid küsida. 












6. Võtame teadmiseks. Eelnõuga ei ole plaanis süsteemselt kogu SHS-i muutmine. SHS-i osade sätete märkuses toodud viisil muutmine ei ole võimalik seetõttu, et ühe seaduse raames peaks kasutama samu mõisteid. Samuti kasutatakse mõistet „isik“ sotsiaalseadustiku üldosa seaduses. 





	Majandus- ja Kommunikatsiooniministeerium 
	1. Töövõimetoetuse arvestamine omaosaluse puudujääva osa hüvitamisel. Eelnõu § 1 punktiga 25 muudetava sotsiaalhoolekande seaduse (SHS) § 74 lõike 6 teine lause sätestab, et kui isiku tulu suurus muutub peale suunamisotsuse väljastamist, siis Sotsiaalkindlustusamet otsustab isiku omaosaluse puudujääva osa hüvitamise ümber pärast tulu suuruse muutumist - see puudutab muu hulgas olukorda, kus muutub töövõime staatus ja sellest tulenevalt töövõimetoetuse suurus. Sellest tulenevalt on vajalik täpsustada töövõimetoetuse arvestamise põhimõtteid omaosaluse puudujääva osa hüvitamisel, sellega seotud õiguslikke tagajärgi ning isiku teavitamisega seonduvat, samuti võimalikku andmevahetust Eesti Töötukassaga.
 
1.1 Töövõime staatuse muutuse arvestamine kalendrikuu jooksul. Eelnõust ja seletuskirjast ei selgu üheselt, kuidas arvestatakse töövõimetoetuse teoreetilist suurust juhul, kui isiku töövõime staatus muutub kalendrikuu jooksul (nt osalisest puuduvaks või vastupidi). Palume täpsustada, kas sellisel juhul lähtutakse ühest staatusest kogu arvestuskuu lõikes või nähakse ette erireegel staatuse muutumise kuu kohta.  

1.2 Töövõime staatuse muutusest teavitamata jätmise õiguslikud tagajärjed. Eelnõu ja seletuskirja põhjal ei ole ka üheselt arusaadav, milline on õiguslik tagajärg juhul, kui isik ei teavita töövõime staatuse muutusest viivitamata. Seletuskirjast nähtub, et sellisel juhul võib omaosaluse puudujääva osa hüvitamine jääda ajutiselt vale arvestusaluse põhjal määratuks, kuid eelnõu ja seletuskiri ei täpsusta, kas ja kuidas toimub võimaliku enamhüvitise ümberarvestus või tagasinõue. Palume seda eelnõus või seletuskirjas täpsustada. 
1.3. Isiku teavitamine teavitamiskohustusest Eelnõust ja seletuskirjast ei selgu, kas ja kuidas teavitatakse isikut kohustusest anda Sotsiaalkindlustusametile viivitamata teada töövõime staatuse muutusest või muudest omaosaluse puudujääva osa hüvitamist mõjutavatest asjaoludest. Palume täpsustada, kas vastav teave antakse isikule näiteks suunamisotsuses, eraldi teatises või muul menetluse käigus arusaadaval viisil. 
1.4.Andmevahetus Eesti Töötukassa ja Sotsiaalkindlustusameti vahel Palume hinnata automaatse andmevahetuse võimalikkust Eesti Töötukassa ja Sotsiaalkindlustusameti vahel töövõimetoetuse saamise, selle lõpetamise ning töövõime staatuse muutuse andmete osas. Tegemist on riiklikes registrites olemas olevate andmetega ning automaatne infovahetus aitaks vähendada isiku teavitamiskoormust ja toetaks halduskoormuse vähendamist. 
2. Viidete korrastamine tööharjutuse teenuse osas  Eelnõu § 1 punktiga 11 jäetakse SHS § 70 lõikest 8 välja viide Eesti Töötukassa tööharjutuse teenusele, kuna Eesti Töötukassa ei osuta enam alates 1. jaanuarist 2026. a tööharjutuse teenust. Juhime tähelepanu, et ka SHS § 63 lõige 2 punkt 1 sisaldab viidet tööharjutuse teenusele. Palume viited tööharjutuse teenusele seaduses läbivalt korrastada. 
3. Teenuseosutajaga lepingu sõlmimisest keeldumise alused Palume kaaluda sätte täiendamist selliselt, et Sotsiaalkindlustusametil oleks õigus keelduda teenuseosutajaga lepingu sõlmimisest ka juhul, kui teenuseosutaja ametile teadaolevalt ei täida õigusaktidest tulenevaid nõudeid, mis on seotud erihoolekandeteenuse osutamise tingimuste, ohutuse ja kvaliteedi tagamisega. Näiteks võiks keeldumise aluseks olla olukord, kus teenuseosutajal on lahendamata ettekirjutused seoses ehitise ligipääsetavusnõuete, tuleohutusnõuete või tervisekaitsenõuete rikkumisega. Selliste asjaolude selgitamiseks võiks Sotsiaalkindlustusametil olla võimalus taotluse menetlemise käigus teha päringuid asjakohastesse järelevalveasutustesse. 

	















1.1. Seletuskirja on täiendatud. Selgitame, et kui kuu tulu suurus muutub, siis arvestatakse puudujääva omaosaluse hüvitis ümber tulu suuruse muutumise päevast alates. Kui isiku töövõime staatus või sellest tulenev töövõimetoetuse suurus muutub kalendrikuu jooksul, arvestatakse omaosaluse puudujääva osa hüvitis ümber muudatuse jõustumise päevast alates. Seega ei lähtuta kogu kuu ulatuses ühest töövõime staatusest, vaid muutunud staatusest alates selle jõustumise kuupäevast.

1.2. Seletuskirja on täiendatud. Selgitame, et kui isik ei teavita SKA-d töövõime staatuse muutusest või muust omaosaluse puudujääva osa hüvitamist mõjutavast asjaolust ning selle tulemusena määratakse hüvitis valel alusel, vaadatakse hüvitamise otsus muutunud asjaolude ilmnemisel üle. Enam makstud hüvitise tagasinõudmisel lähtutakse SÜS-s sätestatud alusetult makstud hüvitise tagasinõudmise regulatsioonist (§ 31 jj).

 


1.3. Seletuskirja on täiendatud. Isiku teavituskohustus sissetuleku muutusest on omaosaluse puudujääva osa hüvitamise otsuses. 







1.4. Selgitame. Praegu käib andmevahetus päringu põhiselt. Päring käivitub automaatselt, kui STAR-s alustatakse isiku abi- ja toetusvajaduse hindamist, andmed töövõimetoetuse maksmise ja hinnatud töövõime kohta edastatakse x-tee päringuga hindamise hetke seisuga. Tulevikus võib kasutada töövõime hindamise info automaatset edastamist, kuid lähiaastatel STAR arenguplaanis seda arendust planeeritud ei ole. 


2. Arvestatud. Eelnõu on täiendatud. 








3. Arvestatud. Eelnõu on täiendatud. SKA-l on õigus keelduda erihoolekandeteenuse osutajaga lepingu sõlmimisest muu hulgas juhul, kui teenuseosutajale on tehtud õigusaktidest tulenevate nõuete rikkumise tõttu ettekirjutus. Muudatus võimaldab arvestada teenuseosutaja nõuetele vastavust ning teenuste ohutust ja kvaliteeti enne lepingu sõlmimist.


	Andmekaitse Inspektsioon
	1. Eelnõus läbivalt kasutatud väljend „hindamise andmed“ on väga lai ega võimalda üheselt aru saada, milliseid andmeid SKA ja KOV vastastikku kasutada võivad. Seletuskirjas on küll märgitud, et KOV-ile tehakse kättesaadavaks üksnes minimaalne vajalik teave, kuid vastav andmekoosseis ja ligipääsu piirid ei nähtu eelnõu tekstist. Arvestades, et täisealise inimese abi- ja toetusvajaduse (TAH) hindamine hõlmab muu hulgas vaimse ja füüsilise tervise, igapäevaelu toimingute, sotsiaalsete suhete, elukeskkonna ja riskivaldkondadega seotud teavet, võib andmete ristkasutus puudutada ka väga tundlikke, sh eriliigilisteks kvalifitseeruvaid andmeid. Psüühikahäire diagnoosi andmete KOV-i puhul ning majandusliku olukorra andmete SKA puhul välistamine on vajalikud piirangud, kuid need ei pruugi olla piisavad, et tagada andmete minimaalsust.

2. Eelnõu § 1 punkt 7 näeb ette SHS § 70 täiendamist lõikega 2², millega antakse Sotsiaalkindlustusametile võimalus isiku erihoolekandeteenuse vajaduse hindamisel kasutada õppeasutuse õpilase individuaalse arengu jälgimise andmeid. Märgime, et kavandatud sõnastus „õppeasutuse õpilase individuaalse arengu jälgimise andmed“ võimaldab väga laia tõlgendust. Sellised andmed praktikas võivad lisaks õppetöö, õppekorralduse ja tugimeetmete infole sisaldada ka andmeid isiku tervise, puude, psüühilise seisundi, käitumise, perekondliku olukorra või muude tundlike asjaolude kohta. Seletuskirjas on küll märgitud, et andmete kasutamisel lähtutakse minimaalsuse põhimõttest ning SKA pärib üksnes neid haridusalaseid andmeid, mis on erihoolekandeteenuse vajaduse hindamiseks vältimatult vajalikud, kuid eelnõu tekstist selline piirang piisava selgusega ei nähtu. Palume andmekoosseisu selgemalt piiritleda ning välistada selliste andmete küsimine ja edastamine, mis ei ole konkreetse erihoolekandeteenuse vajaduse hindamiseks vältimatult vajalikud. Eelkõige palume kaaluda § 70 lõike 2² täiendamist selliselt, et õppeasutuselt ei küsita ega edastata individuaalse arengu jälgimise dokumente tervikuna, vaid üksnes teenusvajaduse hindamiseks vajalik väljavõte või kokkuvõte

3. Eelnõu § 1 punktiga 14 kavandatud SHS § 71 lõige 5¹ loob aluse erihoolekandeteenuse vajaduse hindamise andmete edastamiseks teenuseosutajale teenuskoha ettevalmistamise eesmärgil. Mõistame sellise andmeedastuse vajadust, kuid juhime tähelepanu, et sätte sõnastus on väga lai ega piira piisavalt teenuseosutajale edastatavate andmete ulatust. Seletuskirja kohaselt edastatakse teenuseosutajale TAH-i kokkuvõte seitsmes eluvaldkonnas, mis aga võib sisaldada ka tervise, psüühilise seisundi, riskikäitumise, igapäevase toimetuleku, sotsiaalsete suhete ja elukeskkonnaga seotud tundlikku teavet. Palume kaaluda sätte täpsustamist selliselt, et teenuseosutajale edastatakse üksnes konkreetse teenuse osutamise alustamiseks ja teenuskoha ettevalmistamiseks vältimatult vajalik väljavõte või kokkuvõte hindamisandmetest, mitte hindamisandmed tervikuna.

4. Eelnõu § 1 punktiga 45 sätestatakse erihoolekandeteenuste andmete säilitamine STAR-is kümme aastat pärast õiguse lõppemist. Seletuskirja kohaselt vastab see senisele SKAIS-is kehtivale säilitustähtajale. AKI-l ei ole põhimõttelist vastuväidet senise tähtaja tehnilisele üleviimisele STAR-i, kuid arvestades erihoolekandeteenuste andmete tundlikku laadi, palume seletuskirjas lühidalt põhjendada 10-aastase säilitustähtaja vajalikkust ja proportsionaalsust. Samuti tuleks selgelt eristada, millal andmed arhiveeritakse, anonüümitakse või kustutatakse
	1. Mittearvestatud, kuid seletuskirja on täiendatud. KOV poolt läbiviidav esmane abivajaduse hindamine ning SKA poolt tehtav  erihoolekandeteenuse vajaduse hindamine toimub STAR-is sama täisealise inimese abi- ja toetusvajaduse hindamise instrumendi (TAH) alusel. Vastastikku kasutatavad andmed hõlmavad hindamise käigus kogutud abi- ja toetusvajadust kirjeldavaid andmeid, sealhulgas eluvaldkondade küsimustiku vastuseid, hinnanguid funktsioneerimisele, riskikokkuvõteid ning teenusevajaduse kirjeldusi. KOV-le ei kuvata isiku psüühikahäire diagnoosi andmeid. Juurdepääs diagnoosiandmete on tehniliselt piiratud ning vastav õigus on üksnes erihoolekandeteenuse menetlejatel. 






2. Arvestatud. Eelnõu ja seletuskirja on täiendatud. Eelnõus on täiendatud SHS § 70 lõike 2² alusel küsitavate andmete koosseisu. SKA ei küsi ega kasutata õpilase individuaalse arengu jälgimise kaardile kantud andmeid tervikuna. SKA küsib õppeasutuselt üksnes neid andmeid, mis on konkreetsel juhul vältimatult vajalikud erihoolekandeteenuse vajaduse hindamiseks. 






















3. Arvestatud. Eelnõu ja seletuskirja on täiendatud ja sätet täpsustatud. Lisatud viide SHS § 70 lg 2 p-dele 1–5 ning isiku ja tema eestkostja üldandmetele. 
















4. Arvestatud. Seletuskirja on täiendatud. Erihoolekandeteenuse andmeid säilitatakse isikustatult kümme aastat pärast teenusele õiguse lõppemist, kuna erihoolekandeteenuseid kasutatakse sageli pika aja jooksul ning inimesed võivad liikuda erinevate teenuste vahel või taotleda teenuseid uuesti. Säilitustähtaeg võimaldab tagada varasemate hindamiste, otsuste ja teenuse kasutamise andmete kättesaadavuse korduv menetlustes. Tähtaja möödumisel andmed anonüümitakse ning neid kasutatakse üksnes statistilistel ja analüütilistel eesmärkidel. 



	[bookmark: _Hlk85224277]Töötukassa
	1) Eelnõu § 1 punktiga 11 jäetakse SHS § 70 lõikest 8 välja viide Eesti Töötukassa poolt osutatavale tööharjutuse teenusele. Eesti Töötukassa ei osuta kehtiva Vabariigi Valitsuse 29.09.2023. aasta määruse nr 90 „Tööhõiveprogramm 2024–2029“ (THP) kohaselt enam alates 1. jaanuarist 2026. a tööharjutuse teenust. SHS § 70 lõikes 8 viidatakse ka tugiisikuga töötamise teenuse andmetele.  Juhime tähelepanu, et kooskõlastamisel oleva THP muutmise eelnõuga ei osutata alates 01.04.2027 enam tugiisikuga töötamise teenust. Uue teenuse nimi THP §-s 401 on tervisepiiranguga inimese töötamise toetamine ning selle raames makstakse muuhulgas tugiisikuga töötamise tasu tööandjale. Seega oleks kohane tekstiosa „tugiisikuga töötamise“ asendada tekstiosaga  „tervisepiiranguga inimese töötamise toetamise raames pakutava tugiisikuga töötamise“; 

2) Täiendada eelnõu SHS § 63 lõike 2 punkti 1 muudatusega, millega  jätta nimetatud sättest välja tekstiosa „tööharjutuse,“ ning  sarnaselt eelmise punktiga asendada tekstiosa „tugiisikuga töötamine“ tekstiosaga  „tervisepiiranguga inimese töötamise toetamise raames pakutava tugiisikuga töötamise“;

3) Eelnõuga kavandatakse erihoolekande teenuse osutamisega seotud andmeid edaspidi töödelda sotsiaalteenuste ja -toetuste andmeregistris (STAR). Eelnõu seletuskirjale ei ole lisatud sellega seotud andmekogude põhimääruste muutmise eelnõusid. 
Töövõimetoetuse seaduse § 12 lg 1 p 12 kohaselt on osalise töövõimega isikul õigus töövõimetoetusele juhul, kui ta  on paigutatud nõusolekuta hoolekandeasutusse ööpäevaringset erihooldusteenust saama. Käesoleval ajal saab töötukassa vastavad andmed sotsiaalkaitse infosüsteemist (SKAIS). Samuti saab töötukassa SKAISist andmeid erihoolekande teenuse saamise kohta, mis on vajalikud tööturuteenuste osutamiseks. Seega on vajalik vastavalt muuta töötukassa andmekogu põhimääruse § 40 lõiget 6 ning punkt 7 kehtetuks tunnistada ja punktist 10 välja jätta erihoolekandeteenuse saamise andmed. Töötukassa andmekogu põhimääruse § 40 lõiget 8 tuleks täiendada ja lisada sotsiaalteenuste ja -toetuste andmeregistrist saadavate andmete loetellu andmed  isiku nõusolekuta hoolekandeasutusse ööpäevaringset erihooldusteenust saama paigutamise kohta ning andmed  erihoolekandeteenuse saamise kohta.
Vastavalt tuleks muuta ka STARi ja SKAISi põhimääruseid, kui erihoolekande teenuste osutamiseks on edaspidi vajalik töötukassa andmekogust andmed edastada STARi.  
Lisaks palun eelnõu jõustamisel arvestada, et andmete STARist saamiseks ja sinna edastamiseks on vajalikud nii töötukassa andmekogu kui STARi  jaoks uute x-tee teenuste arendamine ja avamine.

	1. Arvestatud. Eelnõu on täiendatud.  


















2. Arvestatud. Eelnõu on täiendatud. 







3.  Arvestatud ja teadmiseks võetud. Töötukassa andmekogu põhimääruse kavand on eelnõust tulenevate rakendusaktide loetellu lisatud ja samuti on eelnõu seletuskirjale lisatud määruse kavand. 

	Sotsiaalkindlustusamet
	1. Eelnõu § 1 punkt 12 (SHS § 71). Teeme ettepaneku kaaluda paragrahvi täiendamist lõikega: „erihoolekandeteenusele suunatud isiku suunamisotsust, kes ei ole rahvastikuregistri järgi selle kohaliku omavalitsuse elanik, ei või lõpetada ja suunamisperioodi lõppedes uut mitte väljastada üksnes põhjusel, et teenuskohta soovib kasutada sama kohaliku omavalitsuse kohalik elanik“. Täienduse mõte seisneb selles, et isiku teenusvajaduse äralangemiseni ei või kohaliku omavalitsuse asutus keelduda isikule erihoolekandeteenuse osutamisest, kui suunamisotsuse väljastamise ajal teenuseosutaja nõustus isikule teenuse osutamisega ning 30/70 suhtarv on muutunud KOV-i elanike kahjuks. Lisaks vajaks lõike 11 juures täpsustamist, mida mõeldakse kohaliku omavalitsuse üksuse all. Kas selle alla kuuluvad ainult valla või linna ametiasutused või ka ametiasutuste hallatavad asutused, sihtasutused, kohaliku omavalitsuse äriühingud või ka kohaliku omavalitsuse osalusega sihtasutused, mittetulundusühingud, äriühingud või samuti kohalike omavalitsuste ühisasutused? 

2. Eelnõu § 1 punkt 32 (SHS § 77 lõige 6). Teeme ettepaneku täpsustada sõnastust selliselt, et teenuseosutajaga saaks lepingu sõlmimisest keelduda kui teenuseosutajale on tehtud ettekirjutus ja see on jäetud täitmata. Samas ei saa välistada, et ka sellistes situatsioonides võib tekkida vajadus teatud kaalutusruumi järele – eriti kui inimesed on teenusel ja neile ei ole asenduskohti pakkuda. 

3. Eelnõu § 1 punkt 34 (SHS § 80 lõige 1 punkt 1). Teeme ettepaneku kaaluda sõnastust: „isik ei kasuta igapäevaelu toetamise teenust, töötamise toetamise teenust, toetatud elamise teenust ning päeva- ja nädalahoiuteenust vähemalt minimaalses mahus kauem kui kaks kuud järjest või neljal kuul aastas, kogukonnas elamise teenust ja ööpäevaringset erihooldusteenust kauem kui kaks kuud järjest, välja arvatud statsionaarse tervishoiuteenuse osutamise korral;“. 

4. Eelnõu § 1 punkt 47 (SHS § 152 lõige 3 punkt 11). Teeme ettepaneku jätta nimetatud punkt hetkel eelnõust välja, kuna tegevusloa nõudeid on plaanis täpsemalt käsitleda erihoolekande reformi käigus. Lisaks eeldab muudatuse rakendamine MTR-i arendust, mida ei tehta, kuna paralleelselt on toimumas SHS-i tegevuslubade MTRist üle viimine TARVIKusse. TARVIKu arenduseks erihoolekande tegevuslubade ja nende menetlemise sisendi andmine on hetkel planeeritud 2027. aastasse. Selle protsessi käigus saaks hinnata, kas nimetatud andmete puhul on tegemist taotluse andmetega, mis on vajalikud tegevusloa kontrolliesemesse kuuluvate majandustegevuse nõuete täitmise kontrollimiseks. 

5. Eelnõu § 1 punkt 48 (SHS § 160 lõige 50). Eelnõu kohaselt hakkab uus kord kehtima nendele tegevuskohtadele, mille tegevusluba on antud alates 1. jaanuarist 2027. Sellega seoses vajaks täpsustamist, kas see hõlmab ka olukordi, kus tegemist ei ole päris uue tegevuskohaga. Näiteks kui olemasolev teenuseosutaja suurendab teenuskohtade arvu, muudab tegevusluba või laiendab olemasolevat tegevuskohta. 

Lisaks eeltoodule teeme ettepanku kaaluda SHS-is täiendavalt järgmiste muudatuste tegemist: 
6. SHS § 70 lõige 2. Teeme ettepanku täiendada lõike loetelu punktiga (nt 12 ) „isiku toetusvajaduse ajakriitilisus, et ennetada tervisekahju“ ja punktiga (nt 13 ) „isiku valmisolek erihoolekandeteenust kasutada“. 

7. SHS § 80 lõige 7 punkt 2. Teeme ettepaneku kaaluda selle asemel sõnastust: „ei ole kasutanud igapäevaelu toetamise teenust, töötamise toetamise teenust, toetatud elamise teenust ning päeva- ja nädalahoiuteenust vähemalt minimaalses mahus kauem kui kaks kuud järjest või neljal kuul aastas, kogukonnas elamise teenust ja ööpäevaringset erihooldusteenust kauem kui kaks kuud järjest;“.

8. SHS § 82. Teeme ettepanku täiendada regulatsiooni SKA õigusega tunnistada teenuse suunamisotsus ja õigustatuse otsus kehtetuks, kui isik ei ole kasutanud igapäevaelu toetamise teenust, töötamise toetamise teenust, toetatud elamise teenust ning päeva- ja nädalahoiuteenust vähemalt minimaalses mahus kuni kaks kuud järjest  – aja eest, millal isik teenust ei kasutanud, kuid kõige rohkem nelja kuu ulatuses ühe aasta jooksul. 

9. Teeme ettepanku täiendada SHS §-i 160 täiendava lõikega: „Sotsiaalkindlustusamet hindab selle isiku erihoolekandeteenuse vajadust, kellele Sotsiaalkindlustusamet on väljastanud enne 2027. aasta 1. jaanuari õigustatuse otsuse erihoolekandeteenusele ja kes on võetud erihoolekandeteenuse järjekorda. Kui isik vastab käesoleva seaduse §-s 70 sätestatud erihoolekandeteenuse saamise tingimustele, otsustab Sotsiaalkindlustusamet teenuse osutamise vastavalt samas paragrahvis sätestatule ning teavitab isikut tema võtmisest erihoolekandeteenuse järjekorda kirjalikku taasesitamist võimaldavas vormis. Isikul, kellel ei tuvastata erihoolekandeteenuse vajadust, tunnistatakse kehtiv erihoolekandeteenuse õigustatuse otsus ja järjekorrateade kehtetuks.“. Siinkohal vajaks täiendavalt läbi mõtlemist, mida tehakse pooleliolevate menetlustega, kui halduspraktika ja teenusvajaduse hindamise alused muutuvad (uus järjekorra pidamise kord alates 01.01.2027)
	1. Arvestatud sisuliselt ja selgitatud. Eelnõu § 71 lõiget 12 on täiendatud järgmise lausega: erihoolekandeteenuse osutaja nõusolek kehtib kuni isiku erihoolekandeteenuse vajaduse lõppemiseni. 
Selgitame, et eelnõukohases SHS § 71 on kohaliku omavalituse üksuse all peetud silmas seda, kui SKA on erihoolekandeteenuse osutamiseks SHS § 77 lõike 1 kohaselt  sõlminud lepingu kohaliku omavalitsuse üksusega, see tähendab, et selle alla kuuluvad valla või linna ametiasutused ja nende hallatavad asutused ning ka kohalike omavalitsuste ühisasutused. 













2. Mittearvestatud.  SHS § 77 lõike 6 kohaselt võib SKA lepingu sõlmimisest keelduda, kui teenuseosutajale on tehtud ettekirjutus, aga ei pea seda tegema. Ehk ka praegu võib SKA lähtuda põhimõttest, et juhul, kui ettekirjutus on täidetud, siis leping siiski sõlmitakse. Märkuse esitaja on nentinud, et kaalutlusruum on siiski vajalik ka juhul, kui ettekirjutus on täitmata, seega ei ole ka seetõttu märkuse arvestamine põhjendatud. 

3. Arvestatud. Eelnõu on täiendatud.










4. Arvestatud. Eelnõu on muudetud. 














5. Seletuskirja on täpsustatud. Muudatus hõlmab üksnes teenusekohti, mis on loodud peale 1. jaanuarit 2027 – see tähendab, et säte laieneb ka olemasolevatele tegevuslubadele ja tegevuskohtadele, kui teenuseosutaja suurendab teenuskohtade arvu, muudab tegevusluba või laiendab olemasolevat tegevuskohta, kuid seda üksnes juurde loodud teenusekohtade mahus.





6. Arvestatud sisuliselt. Eelnõuga lisatakse SHS § 70 lõikesse 2 viide erihoolekandeteenuse vajaduse kiireloomulisusele ehk SKA hindab edaspidi ka isiku teenusvajaduse kiireloomulisust. 


7. Arvestatud. Eelnõu on täiendatud.  








8. Arvestatud sisuliselt (eelnõuga on SHS §-i 82 tehtud muudatused koostöös SKA-ga).








9. Arvestatud sisuliselt. Eelnõud on täiendatud üleminekusättega SHS § 160 lõikes 51. Selle kohaselt hindab SKA hiljemalt 1. septembriks 2027. a nende isikute erihoolekandeteenuse vajaduse kiireloomulisust, kellele on enne 1. jaanuari 2027. a väljastatud erihoolekandeteenuse õigustatuse otsus ning kes on võetud erihoolekandeteenuse järjekorda. Muudatuse eesmärk on tagada sujuv üleminek uuele järjekorra pidamise korrale ja võrreldavad alused kõigi järjekorras olevate isikute jaoks. 

Samuti täiendatakse eelnõuga SHS § 160 lõikega 52, mille kohaselt kohaldatakse erihoolekandeteenuse osutamise otsusele käesoleva seaduse §-i 70 redaktsiooni, mis jõustub 2027. aasta 1. jaanuaril, kui isik on esitanud erihoolekandeteenuse saamise taotluse enne 2027. aasta 1. jaanuari ja Sotsiaalkindlustusamet ei ole enne nimetatud tähtaega erihoolekandeteenuse osutamise otsust teinud. 


	Justiits-ja Digiministeerium
	1. Eelnõu § 1 punktidega 2, 3 ja 7 (kavandatavad SHS § 15 lõige 2¹, § 62 lõige 11 ja § 70 lõige 21 ) luuakse võimalus kasutada isiku abivajaduse hindamisel kohaliku omavalitsuse üksuse ja SKA läbiviidud hindamiste andmeid vastastikku. Eelnõu praegusest sõnastusest ei selgu, milliseid andmeid on asutustel lubatud töödelda. Palume eelnõu täiendada ja täpsustada, millised andmed kuuluvad Sotsiaalkindlustusameti (SKA) läbiviidud sotsiaalse rehabilitatsiooni teenuse ja erihoolekandeteenuse vajaduse hindamise andmete ning kohaliku omavalitsuse üksuse läbiviidud abivajaduse hindamise andmete hulka. Täiendada võib ka viitega sättele, milles vastavad andmekoosseisud on sätestatud. Sarnane märkus kehtib ka eelnõu punkti 14 kohta, millest samuti ei selgu, milliseid andmeid teenuse osutajale edastatakse. 

2. Eelnõu § 1 punktide 9 ja 10 (kavandatav SHS § 70 lõige 41 ja muudetav SHS § 70 lõige 7) kohaselt esitab isik pärast erihoolekandeteenuse õigustatuse otsuse tegemist SKA-le erihoolekandeteenusele suunamiseks vajalikud andmed. Palume eelnõus täpsustada, millised andmed peab isik esitama. 




3. Lisaks märgime seoses kehtiva SHS §-ga 70 järgmist. SHS § 70 lõike 7 kohaselt kehtestatakse taotluses esitatavate andmete loetelu määrusega. Selgitame, et isikuandmete kategooriad peavad olema sätestatud seaduses ja määrusega võib isikuandmete koosseisu üksnes täpsustada. Eeltoodust tulenevalt palume paragrahvi täiendada nii, et seadusest nähtuks, millised andmed peab isik taotluses esitama. 

4. Kehtiv SHS § 70 lõige 11 sätestab, et erihoolekandeteenuse saamise taotluse esitamisel võib isik anda nõusoleku tema kohta tervise infosüsteemis olevate psüühikahäire diagnoosi andmete kasutamiseks erihoolekandeteenuse osutamise otsustamisel. Palume selgitada, mis järgneb juhul, kui isik nõusolekut ei anna. Kas sellisel juhul neid andmeid ei saada või peab isik esitama vastavad andmed ise koos taotlusega? Palume seletuskirja selles osas täiendada. 

5. Kehtiva SHS § 70 lõikes 2 on esitatud kriteeriumid, millest SKA lähtub isiku erihoolekandeteenuse vajaduse hindamisel. Palume selgitada, kust pärinevad vajaduse hindamiseks vajalikud andmed. Kas tegemist on andmetega, mille isik ise esitab taotlusega, või kogutakse andmeid ka mujalt? Kui andmeid kogutakse ka mujalt, siis palume selgitada, millisel õiguslikul alusel seda tehakse.


6. Eelnõu § 2 p 3 (kavandatav SÜS § 393) kohaselt säilitatakse andmeid 10 aastat pärast teenusele õiguse lõppemist. Sellest sõnastusest nähtub, et pärast nimetatud tähtaja möödumist tuleb andmed kustutada ning neid ei ole võimalik enam anonüümida. Kui eesmärk on andmeid säilitada pärast nimetatud tähtaja möödumist anonüümsel kujul, tuleb sättes täpsustada, et andmeid säilitatakse isikustatud kujul kümme aastat pärast teenusele õiguse lõppemist. 
7. Keeletoimetamine – seletuskirjas on märgitud, et eelnõu ja seletuskirja keeletoimetus tehakse pärast kooskõlastamise esimest ringi. Juhime tähelepanu, et eelnõu ja seletuskiri tuleb toimetada enne eelnõu esmakordset kooskõlastamisele saatmist. 

Palume arvestada ka käesoleva kirja lisades esitatud eelnõu ja seletuskirja failis jäljega tehtud normitehniliste märkustega ning märkustega eelnõu mõjuanalüüsi kohta. 

Seletuskirja märkus: 
Mis sätete alusel isik suunatakse teenuse järjekorda järgmist kohapakkumist ootama? Palume selgitada, kuidas sellega suhestub SHS § 71 lg 8, mille kohaselt võib SKA isiku taotlusel ja kokkuleppel erihoolekandeteenuse osutajaga leppida kokku uue tähtpäeva, millest algab erihoolekandeteenuse osutamine, kui suunamisotsuses kokku lepitud tähtpäev on mööda lastud mõjuval põhjusel. Lisaks SHS § 76 lg 5 sätestab, et kui isik keeldub mõjuva põhjuseta minemast erihoolekandeteenust saama, arvatakse ta erihoolekandeteenuste järjekorrast välja.

	1. Arvestatud osaliselt. Seletuskirja on täiendatud. Hindamisandmete all mõistetakse isiku abi- ja toetusvajaduse hindamise käigus kogutud andmeid, sealhulgas hinnanguid isiku toimetulekule, funktsioneerimisvõimele, sotsiaalsele olukorrale, riskidele ja teenusevajadusele ning hindamise käigus tehtud järeldusi. KOV-i ja SKA hindamised viiakse läbi STAR-is sama täisealise inimese abi- ja toetusvajaduse hindamise instrumendi alusel. Andmete täpsem koosseis tuleneb sotsiaalteenuste ja toetuste andmeregistri andmekoosseisust ning abi- ja toetusvajaduse hindamise metoodikast.  

SHS § 71 lõike 51 sõnastust on eelnõus täiendatud. 





2. Arvestatud. SHS § 70 lõiget 41 on täiendatud. 
Erihoolekandeteenuse taotlemisel esitab isik enda ja olemasolul oma seadusliku esindaja üldandmed. Hiljem esitab isik teenusele suunamiseks vajalikud andmed, sealhulgas eelistused teenuse saamise piirkonna, teenuseosutaja ning teenuse kasutamise alustamise aja kohta. Seletuskirjas on täpsustatud, et nimetatud andmeid kogutakse pärast teenusevajaduse hindamist, kui on selgunud, millisele erihoolekandeteenusele on isikul õigus.

3. Arvestatud. Eelnõu on täiendatud SHS § 70 lõikega 12, milles sätestatakse erihoolekandeteenuse taotlemisel esitatavate andmete põhikategooriad. Isik esitab enda ja olemasolul seadusliku esindaja üldandmed ja muud vajalikud andmed.   





4. Selgitame, et kui isik nõusolekut ei anna, esitab isik andmed ise, sest ilma psüühikahäire diagnoosita isikul ei ole õigust erihoolekandeteenusele (SHS § 87 p 1, § 92 p 1, § 95 p 1, § 992 p 1, § 101 lg 1 p 1).







5. Selgitame. Hindamiseks vajaliku andmed pärinevad nii isikult või tema seaduslikult esindajalt kui ka seaduses sätestatud juhtudel teistest andmekogudest ja asutustelt. Andmete kogumise õiguslikuks aluseks on SHS § 70 (lõikes 2 on loetletud, millest sh millistest andmetest SKA erihoolekandeteenuse vajaduse hindamisel lähtub (vt nt viited töötukassa andmetele, töövõime tuvastamise andmetele või eelnõuga lisatavad hariduse ja puude raskusastme tuvastamise andmed, samuti isiku nõusolekul saadud andmed isiku psüühikahäire diagnoosi kohta).  

6. Arvestatud. Eelnõu § 2 punkti 3 on täiendatud ja on lisatud, et andmeid säilitatakse kümme aastat isikustatult. 








7. Teadmiseks võetud. 





Arvestatud (vt all märkus, mis vajas selgitamist). 




Selgitame, et SHS § 71 lg 6 teise lause kohaselt ei ole isikul õigust saada sama suunamisotsuse alusel teenust, kui ta ei pöördu mõjuva põhjuseta nõutud ajal teenuseosutaja juurde. See tähendab, et isikule tuleb väljastada uus suunamisotsus. Kui isik esimese teenuseosutaja juurde ei lähe (eelduslikult ei soovi minna), siis pakutakse talle teist kohta, kuid kui parajast ei ole sobivad kohta, siis peab ta järjekorras edasi ootama. Kui isikul on mõjuv põhjus mitteilmumiseks, siis on võimalik SHS § 71 lõike 8 kohaselt leppida kokku uus tähtpäev teenusele minemiseks. 
SHS § 76 lg 5 ei reguleeri olukorda, kus isikule on juba suunamisotsus väljastatud, vaid olukorda, kus isik on olnud järjekorras ja ta ei võta talle tehtavaid kohapakkumisi vastu (talle ei saa suunamisotsust teha) ehk keeldub minemast teenusele. Säte asub järjekorra regulatsiooni juures. 

	Tallinna Linnakantselei
	1. Seaduse eelnõu § 1 punkt 2
SHS §-i 15 täiendatakse lõikega 21 järgmises sõnastuses:  
„(21) Kohaliku omavalitsuse üksus võib isiku abivajaduse väljaselgitamisel kasutada Sotsiaalkindlustusameti läbi viidud sotsiaalse rehabilitatsiooni teenuse ja erihoolekandeteenuse vajaduse hindamise andmeid, välja arvatud isiku psüühikahäire diagnoosi andmeid.“ Eelnõu seletuskirjas (lk 3, teine lõik) on märgitud, et täiendustega luuakse võimalus kasutada isiku abivajaduse hindamisel kohaliku omavalitsuse üksuse poolt SKA läbi viidud hindamiste andmeid ja ka vastupidi. Seletuskirjas selgitatakse, et hindamiseks on sotsiaalteenuste ja toetuste andmeregistris (edaspidi STAR) loodud universaalne, struktureeritud ülesehitusega täisealise inimese abi- ja toetusvajaduse hindamise instrument, millega hinnatakse inimest terviklikult seitsmes eluvaldkonnas: suhtlemine, vaimne tervis, füüsiline tervis, elukeskkond, hõivatus, vaba aeg ja huvitegevus ning igapäevaelu toimingud. Lisatava sätte kohaselt on kohaliku omavalitsuse üksusel (edaspidi KOV) õigus näha STARis SKA poolt läbi viidud täisealise isiku abi- ja toetusvajaduse hindamise tulemusi, välja arvatud isiku psüühikahäire diagnoosi andmed. Seletuskirja leheküljel 37 on andmekaitsealase mõjuhinnangu raames öeldud: „Andmete töötlemisel rakendatakse rangeid piiranguid:
• Minimaalsus ja proportsionaalsus: KOV-ile tehakse kättesaadavaks vaid igapäevaeluga toimetuleku kirjeldus ja hinnang abi vajadusele; KOV-ile ei kuvata isiku psüühikahäire diagnoosi (F-diagnoos).
• Vastupidine piirang: SKA-le kättesaadavaks tehtavatest KOV-i hindamisandmetest välistatakse isiku majandusliku olukorra andmed.“
Palun eelnõu koostajal selgitada:
1) Kas KOV saab õiguse kasutada kõikides seitsmes eluvaldkonnas kirjeldatud hindamise tulemusi? Kui jah, siis tuleb seletuskirjas andmekaitsealase mõjuhinnangus kasutatud väljend „igapäevaeluga toimetulek“ üle vaadata ja muuta. KOVil on ootus kasutada kõikides eluvaldkondades kirjeldatud andmeid, sest need on samad andmed, mida KOV oma hindamisel täidab – vastasel juhul jääb endiselt eksisteerima dubleerimise ja inimeselt korduvalt küsimise tegevus.
2) Kuidas tagatakse, et hindamisvahendite kasutamisel ei kuvata KOVile psüühikahäire andmeid?
3) Kuidas välistatakse KOVi hindamisandmetest isiku majandusliku olukorra andmed?

2. Seaduse eelnõu § 1 punkt 4 Seaduse eelnõu § 1 punkti 4 kohaselt täiendatakse SHS §-i 70 lõiget 1 tekstiosaga „välja arvatud juhul, kui Sotsiaalkindlustusamet hindab isiku erihoolekandeteenuse vajadust erihoolekandeteenuse õigustatuse otsuse kehtivuse ajal“. Seletuskirjas (lk 5) on kirjeldatud muudatust, millega sätestatakse, et isikul ei ole taotlust erihoolekandeteenuse saamiseks vaja esitada siis, kui tema eelmise erihoolekandeteenuse õigustatuse otsuse tähtaeg hakkab saabuma ja isik soovib erihoolekandeteenust edasi kasutada. Kolm kuud enne õigustatuse otsuse kehtivuse lõppu saadetakse isikule teatis, et tema õigustatuse otsus ja suunamisotsus või järjekorra teate kehtivus hakkavad lõppema. Edaspidi tuuakse selgitustes välja, et hindamine toimub, kas õigustatuse otsuse kehtivuse pikendamisel või juhul, kui hinnatakse vajadust teenuse muutmiseks või inimese teisele erihoolekandeteenusele suunamiseks. Sotsiaalsete mõjude kirjelduses (seletuskiri lk 30) on öeldud: „Teine oluline muutus teenusekasutaja jaoks on see, et teenuse jätkamisel ei ole enam vaja uut taotlust üksnes seetõttu, et eelmine õigustatuse otsus hakkab lõppema – teenusevajaduse hindamine toimub igal juhul, kuid menetlus kujundatakse inimese jaoks sujuvamaks (sh uue hindamise käivitamine enne kehtivuse lõppu).“
Tervitatav on eelnõu koostaja soov leida lahendus, et inimesel ja tema lähedastel oleks vähem asjaajamist seoses teenuse taotlemisega.
Palun eelnõu koostajal selgitada:
1) Millised on õigustatuse otsuse ja teenusele suunamise otsuse plaanitavad kehtivusajad? Kas otsused on paralleelse kehtivusega?
2) Kas juhul, kui kolm kuud enne õigustatuse otsuse lõppemist hinnatakse teenuse jätkuvat vajadust (suunamisotsus) läbi uue abi- ja toetusvajaduse hindamise, siis pikendatakse üksnes õigustatuse otsust?
3) Kas võib juhtuda, et õigustatuse otsus lõppeb suunamisotsuse kehtivuse ajal?

3. Seaduse eelnõu § 1 punkt 12 SHS §-i 71 täiendatakse lõigetega 11 järgmises sõnastuses: 
„(11) Kui Sotsiaalkindlustusamet on volitanud erihoolekandeteenuse osutamise lepinguga täitmiseks kohaliku omavalitsuse üksusele, siis ei väljasta Sotsiaalkindlustusamet taotlejale suunamisotsust selle erihoolekandeteenuse osutaja juures teenuse saamiseks, kui 
1) taotleja ei ole selle kohaliku omavalitsuse üksuse rahvastikuregistri järgne elanik ja  
2) kogukonnas elamise teenuse, päeva- ja nädalahoiuteenuse ning ööpäevaringse erihooldusteenuse puhul osutab erihoolekandeteenuse osutaja vähemalt 30 protsendil teenuskohtadel selles tegevuskohas teenust isikutele, kes ei ole rahvastikuregistri kohaselt selle kohaliku omavalitsuse üksuse elanikud. Teenuskohtade arvu leidmiseks ümardatakse see täisarvuks.“
Seletuskirjas (lk 8–12 ja 32-35) on välja toodud järgmine: „Erihoolekanne on riiklik hoolekandeteenus. /../ Kui erihoolekandeteenust osutav teenuseosutaja on volituse saanud KOV üksuse kaudu, on põhjendatud, et valdaval määral kasutatakse selle teenuseosutaja teenuskohti sama kohaliku omavalitsuse üksuse elanike jaoks, kuna KOV üksuse ressurssidel loodud teenuskoha eesmärk on eelkõige toetada kohaliku kogukonna liikmeid /../ Kavandatava regulatsiooni eesmärk on suurendada erihoolekandeteenuse kohtade loomise motivatsiooni kohalike omavalitsuste üksuste osalusel ning parandada seeläbi teenuse tegelikku kättesaadavust. /../ eesmärk – parandada erihoolekandeteenuse üldist kättesaadavust olukorras, kus teenuskohtadest on tõsine puudus.“ Seejuures ei ole seletuskirjas selgitatud, kuidas on SHS § 71 lõike 11 sõnastuses jõutud 70/30 jaotuseni. Puudub põhjendus, miks on valitud just selline proportsioon ning miks ei ole kaalutud teistsuguseid lahendusi, näiteks 20/80, 10/90 või olukorda, kus 100% kohtadest oleksid kasutatavad vastava omavalitsuse elanike poolt.
Palun selgitada:
1) Miks on otsustatud sätestada 70/30 jaotus?
Millele selline otsus tugineb? Kas arvestatud on statistilisi andmeid, näiteks erihoolekandeteenuse järjekorra andmeid, piirkondlikku rahvastiku jaotust ning erihoolekandeteenuste piirkondliku kättesaadavust?
70/30 jaotus ei pruugi olla piisavalt motiveeriv uute teenuskohtade loomiseks. Suure toetusvajadusega inimeste erihoolekandeteenuste (päeva- ja nädalahoiuteenus, kogukonnas elamise teenus, ööpäevaringne erihooldusteenus) rajamine eeldab KOVilt märkimisväärseid investeeringuid. Kui kuni 30% loodud kohtadest kasutavad inimesed, kes ei ole vastava omavalitsuse elanikud, ei pruugi see toetada muudatuse eesmärki.
Rõhutan, et erihoolekande korraldamine on jätkuvalt riigi ülesanne. Vastutus teenuskohtade kättesaadavuse eest lasub riigil, kelle ülesanne on tagada vajalikud teenused kõigile järjekorras olevatele inimestele, kes teenust soovivad. Seetõttu ei ole põhjendatud seletuskirjas (lk 12) märgitu: „Erihoolekandeteenuse taotlejad, kelle rahvastikuregistrijärgne kohaliku omavalituse üksus ei ole loonud erihoolekandeteenuse kohti, saavad valida teenuseosutja erasektori või riigi (AS Hoolekandeteenused) poolt loodud kohtade hulgast.“ Selline lähenemine ei arvesta riigi vastutust teenuse kättesaadavuse tagamisel.

Infosüsteemi puudutavad muudatused
Seaduse eelnõu kohaselt viiakse erihoolekandeteenuse menetlusprotsess üle infosüsteemi STAR. 
Tallinna linn ei nõustu kohustusega kasutada oma protsessi haldamiseks infosüsteemi STAR. Praktikast on teada, et STAR ei kata Tallinna linna kõiki vajadusi ega sea eesmärgiks seda teha.
Tallinna linn toetab andmete ühtset vahetamist ja STARi kui keskset registrit, kuid seadus ei tohi kohustada KOVe kasutama STARi menetlussüsteemina. Seega ei tohi tekkida olukorda, kus KOV peab kasutama STARi kasutajaliidest, kuigi KOVil on loodud oma menetlussüsteem. KOVil peab olema õigus ning võimalus kasutada oma menetlussüsteemi, samuti peab KOVile jääma õigus ja võimalus anda ning saada andmeid STARiga automaatse liidestuse kaudu. 
Kokkuvõtvalt peab olema tagatud: 
5) KOVi õigus kasutada oma infosüsteemi;
5) API kohustus;
5) kahepoolne liidestus;
5) „käsitsi sisestuse“ välistus;
5) X-tee standard.
 
Seaduses tuleb selgesõnaliselt sätestada, et KOVidel on õigus kasutada oma infosüsteeme ning tagada andmevahetus STARiga liidestuste kaudu.
Tallinna linna hinnangul peab STAR täitma eeskätt keskse andmevahetuse ja koondandmete rolli, mitte asendama KOVide menetlussüsteeme. Käsitsi STARi kasutamine suurendab KOVi töökoormust ja suurendab vigade tekkimise tõenäosust. Liidestuse olemasolu, aga vähendab kulusid ja kiirendab teenuseid. 
Rõhutan, et riigil tuleb tagada, et Tallinna linnal (ja teistel KOVidel) oleks võimalus edastada masin-masin liidese abil STARi kogu nõutud info, kuid tallinlased ei ole kohustatud seda kasutama avalduste esitamise keskkonnana. Juhul, kui riik seda siiski ei taga, on Tallinna linn sunnitud pöörduma oma õiguste kaitseks kohtusse, arvestades, et sellega kaasneks KOVi enesekorraldusõiguse riive (PS § 154).
Tallinna linn teeb ettepaneku ministeeriumiga kohtumiseks, et arutada läbi ja leida lahendus STARi kasutamiseks nii, et Tallinna linn saaks kasutada oma infosüsteeme, teha oma tööd sujuvalt ja efektiivselt ning riik saaks oma vajalikud andmed. 
Täpsemad ettepanekud seoses STARiga on järgmised.
· Eelnõu nõuab STARi kasutamist
Ettepanek on tagada, et KOVid saaksid korraldada SHSis sätestatud menetlusi oma infosüsteemides tingimusel, et on tagatud andmete edastamine ja vastuvõtmine STARiga masinloetaval kujul.
· STAR on üks ja ainus keskus, KOV ei saa nõuda integratsiooni
Ettepanek: riik tagab KOVide infosüsteemidele kahepoolsed liidestused STARiga, mis võimaldavad: andmete edastamist STARi, andmete vastuvõtmist STARist ja andmete ajakohastamist. KOVidel peab olema õigus kasutada nimetatud liidestusi oma infosüsteemide kaudu.
· API ja masinliidestus
Eelnõu jätab KOVile kohustuse, kus liidestuse puudumisel sunnitakse KOVi kasutama STARi käsitsi.  
Ettepanek: STAR pakub dokumenteeritud ja standardiseeritud rakendusliideseid (API), mis võimaldavad: andmete edastamist, pärimist ja muutmist. API kasutamine peab olema tasuta ja tehniliselt kättesaadav kõigile KOVidele.
· X-tee ja standardite kohustus 
Ettepanek: andmevahetus KOVi infosüsteemi ja STARi vahel toimub riigi infosüsteemide andmevahetuskihi (X-tee) kaudu, kasutades ühtseid andmestandardeid.
· STAR kui peamine andmekoht 
Juhul, kui KOVi infosüsteemis on andmed juba olemas, ei tohi nõuda samade andmete sisestamist STARi käsitsi, vaid riik peab tagama andmevahetus üle turvalise x-tee liidestuse. KOVi infosüsteemis talletatud andmed loetakse ametlikeks allikandmeteks nende esitaja vastutusalas, mis tähendab, et KOV jääb oma andmete omanikuks ja välditakse dubleerimist.
· Sünkroniseerimise ja ajakohasus
Ettepanek:  andmete vahetamine KOVi infosüsteemi ja STARi vahel peab toimuma reaalajas või lähireaalajas, tagades andmete ajakohasuse mõlemas süsteemis.
· Sündmuspõhine integratsioon (enterprise tasemel) 
Ettepanek:  STAR peab võimaldama sündmuspõhiseid teavitusi (event notification), sealhulgas: hindamise muutus, õigustatuse otsus, järjekorra staatus. KOV peab saama need sündmused oma infosüsteemi.
· Teenustase (SLA) 
Ettepanek: STAR liidestusteenuste kättesaadavus peab olema vähemalt 99,5% ning planeeritud katkestustest tuleb teavitada kõiki liidestunud osapooli.
Eeltoodust tulenevalt on ettepanek teha SHSis järgmised muudatused:
1. täiendada SHS §-i 15 lõikega 2² järgmises sõnastuses:
„(2²) Kohaliku omavalitsuse üksusel on õigus korraldada käesolevas seaduses sätestatud abivajaduse hindamise ja teenuste menetlemine oma infosüsteemis, tingimusel et andmete edastamine ja vastuvõtmine sotsiaalteenuste ja toetuste andmeregistriga toimub masinloetaval kujul kehtestatud liidestuste kaudu.“
2. muuta eelnõus pakutud SHS § 62 lõike 1¹ sõnastust ja lisada liidestuse komponent:
„(11) Sotsiaalkindlustusamet võib isiku sotsiaalse rehabilitatsiooni teenuse vajaduse hindamisel kasutada kohaliku omavalitsuse üksuse infosüsteemis talletatud ja STARi liidestuse kaudu edastatud kohaliku omavalitsuse üksuse läbi viidud abivajaduse hindamise andmeid, välja arvatud isiku majandusliku olukorra andmeid.“
3. täiendada SHS §-i 70 lõikega 23:
„(23) Isiku erihoolekandeteenuse vajaduse hindamise ja sellega seotud andmete esitamine võib toimuda kohaliku omavalitsuse üksuse infosüsteemi kaudu, kui on tagatud automaatne andmete edastamine üle x-tee liidestuse sotsiaalteenuste ja toetuste andmeregistrisse.“
4. täiendada SHS § 142¹ lõiget 1 punktiga 12:
„(12) sotsiaalteenuste ja -toetuste andmeregistriga liidestuse kaudu edastatud kohaliku omavalitsuse üksuse infosüsteemide andmed.“
5. täiendada SHS §-i 144 lõigetega 41-45:
„(4¹) Riik tagab kohaliku omavalitsuse üksustele tehnilised liidestused sotsiaalteenuste ja toetuste andmeregistriga, mis võimaldavad andmete automaatset edastamist ja vastuvõtmist kohaliku omavalitsuse infosüsteemide ja registri vahel.
(4²) Sotsiaalteenuste ja toetuste andmeregister peab võimaldama andmete esitamiseks ja kasutamiseks standardiseeritud rakendusliideseid (API), mis on dokumenteeritud ja kõigile kohalikele omavalitsustele kättesaadavad.
(4³) Kui kohaliku omavalitsuse infosüsteemist on andmed registrile edastatud liidestuse kaudu, ei nõuta samade andmete uuesti käsitsi registrisse sisestamist.
(4⁴) Andmete vahetamine kohaliku omavalitsuse infosüsteemi ja registri vahel toimub reaalajas või lähireaalajas, tagades andmete ajakohasuse.
(4⁵) Register peab võimaldama sündmuspõhiseid teavitusi andmete muutuste kohta, sealhulgas isiku abivajaduse hindamise, suunamisotsuste ja järjekorra staatuse osas.“
6. täiendada SHS § 145¹ lõikega 4⁴:
„(4⁴) Registris säilitatavate andmete puhul tagatakse andmete päritolu ja muutmise jälgitavus, sealhulgas info selle kohta, kas andmed pärinevad kohaliku omavalitsuse infosüsteemist või registrist endast.“
7. täiendada SHSi §-iga 1441:
„§ 144¹. Infosüsteemide koosvõime
(1) Kohaliku omavalitsuse infosüsteemid ja sotsiaalteenuste ja toetuste andmeregister peavad olema koosvõimelised.
(2) Andmevahetus toimub riigi infosüsteemide andmevahetuskihi (X-tee) kaudu.
(3) Riik tagab:
1) tehnilised liidestused,
2) dokumentatsiooni,
3) testkeskkonna liidestuste arendamiseks.
(4) Liidestuste kasutamine on kohalikele omavalitsustele tasuta.“	

	






































1. Selgitame. 
1) KOV saab kasutada kõigis seitsmes eluvaldkonnas kogutud abi- ja toetusvajaduse hindamise andmeid, kuna KOV-i ja SKA hindamised viiakse läbi sama täisealise inimese abi- ja toetusvajaduse hindamise instrumendi alusel. Andmekaitsealase mõjuanalüüsi sõnastust täpsustatud. 
2) Psüühikahäire diagnoosi andmed ei ole KOV-ile nähtavad ning juurdepääs neile on tehniliselt piiratud kasutajarolli õigustega. 
3) Isiku majandusliku olukorra andmete kasutamine erihoolekandeteenuse vajaduse hindamisel ei ole vajalik ning SKA ei kasuta KOV-i kogutud majandusliku olukorra andmeid. Andmete ligipääsu piirangud on tagatud infosüsteemis tehniliste õiguste ja rollipõhise juurdepääsukorraldusega. 
 




































2. Selgitame. 
1) Erihoolekandeteenuse õigustatuse otsus kehtib SHS § 70 lõike 6 kohaselt kuni viis või kümme aastat. Suunamisotsus kehtib sama kaua kui õigustatuse otsus ega saa kehtida sellest kauem. Õigustatuse otsus ja suunamisotsus on omavahel seotud ning ei saa tekkida olukorda, kus õigustatuse otsus on lõppenud, kuid suunamisotsus kehtib edasi. Õigustatuse otsuse kehtivuse lõppemisel hinnatakse isiku teenusevajadus uuesti ning vajaduse jätkumisel tehakse uus õigustatuse otsus ja uus suunamisotsus või väljastatakse uus järjekorrateade.
2) Teenusevajaduse korduv hindamine enne õigustatuse otsuse kehtivuse lõppemist ei tähenda olemasoleva otsuse pikendamist. Kui hindamise tulemusel tuvastatakse jätkuv erihoolekandeteenuse vajadus, teeb SKA uue õigustatuse otsuse ning sellele vastava uue suunamisotsuse või väljastab uue järjekorrateate. Seega ei pikendata senist õigustatuse otsust vaid tehakse uus otsus uue hindamise tulemusel.
3) Sellist olukorda ei saa tekkida. Suunamisotsus on seotud erihoolekandeteenuse õigustatuse otsusega ning ei saa kehtida sellest kauem. Kui õigustatuse otsuse kehtivus hakkab lõppema, hinnatakse inimese teenusevajadust uuesti ning jätkuva vajaduse korral tehakse uus õigustatuse otsus ja uus suunamisotsus või väljastatakse uus järjekorrateade.































3. Säte on eelnõust välja jäetud. 





























Mittearvestatud. Eelnõu ei reguleeri kohalike omavalitsuste sisemisi menetlusprotsesse ega kasutatavaid infosüsteeme. Eelnõu eesmärk on luua õiguslik alus erihoolekandeteenuse andmete kandmiseks  STAR-i  ning andmete kasutamiseks eri asutuste vahel. Seadusest ei tulene kohustust kasutada STAR-i kohaliku omavalitsuse sisemise menetlussüsteemina ega keeldu kasutada kohaliku omavalitsuse enda infosüsteeme. 

